|  |  |
| --- | --- |
| **Naslov (font Tahoma, plava boja, veličina 14pt, podebljano)** | **Tekst (font Tahoma, crna boja, veličina 11pt)** |
| **Opis poslova** | Upravni su referenti uredski službenici koji rade na pripremi, izdavanju i evidentiranju izdanih i primljenih spisa i dokumenata. To mogu biti odluke, rješenja, domovnice, putovnice, osobne iskaznice, dozvole, potvrde itd. Posao je upravnih referenata u većini slučajeva kombinacija komunikacije s ljudima i obradbe dokumenata.  Oni razgovaraju sa strankama i upućuju ih koje osobne i druge dokumente trebaju donijeti na uvid i koje obrasce trebaju ispuniti da bi dobili tražene dokumente. Prema podacima u predočenoj dokumentaciji pripremaju tražene dokumente. Pri tomu ispisuju propisane obrasce i tiskanice. O primljenim i izdanim dokumentima vode urednu evidenciju. Dokumente pripremaju na temelju postojeće dokumentacije u stručnim službama u kojima rade i dokumentacije koju im stranke daju na uvid.  U radu komuniciraju sa strankama i ostalim službenicima u uredu. Prema potrebi, kontaktiraju s raznim ustanovama i poduzećima, npr. s bankama i poštom.  Upravni referenti rade u općim i stručnim službama organa uprave, u pisarnicama, matičnim uredima, zemljišno-knjižnim uredima, uredima socijalne skrbi, osiguravajućim društvima, u uredima MUP-a, u uredima za ovjeru potpisa, rukopisa i prijepisa te u privatnim poduzećima. U navedenim službama posao upravnih referenata usmjeren je i ograničen na one sadržaje koji su vezani za djelokrug rada i nadležnosti određene ustanove. Upravni referenti služe se u radu stručnim časopisima, biltenima i časopisima s propisima.  Rade na pisaćem stroju, osobnom računalu i svim ostalim sredstvima i pomagalima uredskog poslovanja i komuniciranja. |
| **Radni uvjeti** | Upravni referenti rade u ugodnim, optimalno klimatiziranim, čistim i osvijetljenim prostorijama. Na nekim radnim mjestima upravni je referent sam u uredu, ali ih je češće dvoje ili više. Rad se odvija pretežno sjedeći, iako za radnog vremena niz poslova obavlja i hodajući ili stojeći. Ipak, ako duže vrijeme pretežno sjedi, to može dovesti do deformacija i bolesti kralježnice.  Upravni referenti rade smo u jednoj (prijepodnevnoj) smjeni, u propisanom trajanju početka i završetka radnog vremena. |
| **Poželjne osobine** | Za uspješan rad u ovom zanimanju potrebne su opće intelektualne sposobnosti, preciznost, urednost, točnost i odgovornost u radu. Sposobnosti lakog usmenog i pismenog izražavanja važne su zbog svakodnevnog komuniciranja s ljudima. Poželjno je da zaposleni u ovom zanimanju dobro vide i čuju.  Spretnost ruku i prstiju važna je jer posao zahtijeva pisanje i na pisaćem stroju i rukom. Zbog rada sa strankama poželjne su emocionalno stabilne, strpljive i ljubazne osobe, spremne na suradnju. |
| **Osposobljavanje i napredovanje** | Učenici koji žele postati upravni referenti školuju se u upravnim srednjim školama. Školovanje traje četiri godine, nakon čega se mogu zaposliti kao upravni referenti u nekoj od spomenutih službi.  Napredovanje upravnih referenata moguće je u organizacijskom smislu. Oni mogu postati voditelji ili šefovi manjih odjela. Oni koji žele napredovati u stručnom smislu, u upravno-pravnoj struci, obično nastavljaju školovanje na Višoj upravnoj školi ili na Pravnom fakultetu. |
| **Bliska zanimanja** | Upravnim referentima slična su sva zanimanja u kojima se posao odvija u uredima i u kojima se komunicira s ljudima i radi s dokumentima. Prema tome, slična su zanimanja tajnice, ekonomski tehničari, šalterski službenici, itd. |
| **Prijava i upis** | Za prijavu u upravne referente potrebno je minimalno 44 boda, a boduju se:  prosjeci svih zaključnih ocjena od 5. do 8. razreda na dvije decimale  zaključne ocjene u 7. i 8. razredu iz  hrvatskog jezika  matematike  prvog stranog jezika  tehničke kulture  geografije  povijesti |
| **Iz medija** | Na državnome natjecanju upravnih referenata, što je u petak, 11. svibnja, održano u Splitu, troje učenika četvrtog razreda Srednje škole Zlatar osvojilo je prva tri mjesta. Prvo je pripalo Valentini Matuško iz Lobora, drugo je osvojio Dubravko Ferenčina iz Donje Stubice, a treće Suzana Delija iz Tugonice.  U Hrvatskoj djeluju 22 srednje škole u kojima se školuju budući upravni referenti. Na izlučnim natjecanjima 12 je kandidata prošlo kriterije za državno natjecanje, među njima i troje najuspješnijih iz Srednje škole Zlatar u kojoj se upravni referenti obrazuju osmu godinu, a ove školske godine školuje ih se ukupno 130.  Državno natjecanje sastojalo se od pismenoga ispita i stručnoga rada. Svaki je natjecatelj dobio „slučaj“ koji je trebao riješiti po pravilima upravnoga postupka i uredskog poslovanja. Uspjeh mladih Zagoraca ponajprije je zasluga njih samih i njihova učenja, ali i profesora Zdenke Rogine koja im predaje upravni postupak, Mladena Pavetića koji predaje uredsko poslovanje i Ljiljane Varga, profesorice birotehnike.  (Izvor: web portal zagorje.com, 2007.) |